text: РЕГЛАМЕНТ ЗА ИЗПЪЛНЕНИЕ (ЕС) № 1154/2013 НА СЪВЕТА
  от 15 ноември 2013 година
  за прилагане на Регламент (ЕС) № 267/2012 относно ограничителни мерки срещу Иран
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Договора за функционирането на Европейския съюз,
  като взе предвид Регламент (ЕС) № 267/2012 на Съвета от 23 март 2012 г. относно ограничителни мерки срещу Иран (1), и по-специално член 46, параграф 2 от него,
  като има предвид, че:
  (1)
  На 23 март 2012 г. Съветът прие Регламент (ЕС) № 267/2012.
  (2)
  С решенията си от 6 септември 2013 г. по дела Т-493/10 (2), T-4/11 и Т-5/11 (3), T-12/11 (4), T-13/11 (5), T-24/11 (6), T-42/12 и Т-181/12 (7), T-57/12 (8) и T-110/12 (9) Общият съд на Европейския съюз отмени решенията на Съвета за включване на Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC и Iranian Offshore Engineering & Construction Co. в списъка на лицата и образуванията, към които се прилагат ограничителни мерки, поместен в приложение IХ към Регламент (ЕС) № 267/2012.
  (3)
  Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC и Iranian Offshore Engineering & Construction Co. следва да бъдат включени повторно в списъка на лицата и образуванията, към които се прилагат ограничителни мерки, поместен в приложение IХ към Регламент (ЕС) № 267/2012, въз основа на нови индивидуални основания за включване.
  (4)
  В списъка на лицата и образуванията, към които се прилагат ограничителни мерки, поместен в приложение IХ към Регламент (ЕС) № 267/2012, следва да бъде включено едно допълнително образувание, а идентификационните данни за друго образувание следва да бъдат изменени.
  (5)
  В резултат на решението на Общия съд по дело T-421/11 (10) Qualitest FZE не е включено в списъка на лицата и образуванията, към които се прилагат ограничителни мерки, поместен в приложение IХ към Регламент (ЕС) № 267/2012.
  (6)
  За да се гарантира ефективността на предвидените в настоящия регламент мерки, той следва да влезе в сила в деня на публикуването му,
  ПРИЕ НАСТОЯЩИЯ РЕГЛАМЕНТ:
  Член 1
  Приложение IХ към Регламент (ЕС) № 267/2012 се изменя, както е посочено в приложението към настоящия регламент.
  Член 2
  Настоящият регламент влиза в сила в деня на публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 15 ноември 2013 година.